Title: 6. POHTIVA TEKSTI
Course: Avointen oppimateriaalien kirjasto: S21 "Tekstit ja vuorovaikutus"

Suomen Mielenterveys ry:n artikkeli "Vuorovaikutustaitoja voi oppia" on pohtiva teksti.


Tekstissä määritellään, pohditaan, eritellään, vertaillaan ja luokitellaan.


Pohtiva teksti on sinulle tuttua, koska oppikirjoissa on paljon pohtivaa tekstiä.

Pohtiva teksti on sinulle tuttua myös sen takia, että lukiossa opiskelija kirjoittaa itse pohtivia tekstejä erilaisista ilmiöistä.


Vuorovaikutustaitoja voi oppia -arikkeli ei ole täynnä pelkästään pohtivaa tekstiä. Artikkelin lopussa on myös ohjaavaa tekstiä.


Artikkelin lopussa annetaan ohjeita, miten kuunnellaan toista ihmistä hyvin.

https://mieli.fi/fi/mielenterveys/ihmissuhteet/vuorovaikutustaitoja-voi-oppia

TEHTÄVÄT

1. Etsi Vuorovaikutustaitoja voi oppia -tekstin tärkeät sanat Kielitoimiston sanakirjasta. Kirjoita sanat vihkoon. Jos sana on sinulle uusi, kirjoita myös sanan käännös.

2. Etsi tekstistä monikon partitiivit. Avaa Ison suomen kieliopin verkkoversiosta § 89 ja kertaa monikon partitiivi.

http://scripta.kotus.fi/visk/sisallys.php?p=89

3. Etsi artikkelista ominaisuudennimet. Tutustu ominaisuudennimiin Ison suomen kieliopin verkkoversion §:ssä 175.

http://scripta.kotus.fi/visk/sisallys.php?p=175

3. Etsi artikkelista va-partisiipit. Tutustu va-partisiippiin Ison suomen kieliopin verkkoversion §:ssä 122.

http://scripta.kotus.fi/visk/sisallys.php?p=122

4. Etsi artikkelista sti-adverbit. Tutustu sti-adverbeihin Ison suomen kieliopin verkkoversion §:ssä 373.

http://scripta.kotus.fi/visk/sisallys.php?p=373

5. Kirjoita referaatti.

Tutki ensin Opettaja Ullan kirjoittamaa referaattia.

Opettaja Ullan referaatti Suomen Mielenterveys ry:n artikkelista ”Vuorovaikutustaitoja voi oppia”. ( https://mieli.fi/fi/mielenterveys/ihmissuhteet/vuorovaikutustaitoja-voi-oppia . Viitattu 4.2.2020.)

 Artikkelissa ”Vuorovaikutustaitoja voi oppia” kerrotaan, miten voimme oppia paremmin keskustelemaan ja toimimaan yhteistyössä toistemme kanssa. Kirjoittaja kehottaa meitä antamaan toisillemme myönteistä palautetta. Sanojen lisäksi myönteinen palaute voi olla myös eleitä ja ilmeitä, joilla näytämme, että hyväksymme toisemme.

Artikkelissa todetaan, että vuorovaikutustaidoissa tärkeintä on empatia eli eläytyminen toisen ihmisen tunteisiin. Empatiaa harjoittelemme koko elämän ajan. Artikkelissa puhutaan myös jämäkkyydestä ja rohkeudesta määritellä omat rajat, miten itseä saa kohdella.

Artikkelin lopussa on yhdentoista kohdan ohje siitä, miten kuunnellaan hyvin toista ihmistä.

(93 sanaa)

Etsi Suomen Mielenterveys ry:n sivuilta toinen artikkeli ja kirjoita siitä noin 100 sanan pituinen referaatti Opettaja Ullan mallin mukaisesti.