Title: 2. KERTOVA TEKSTI: KIRJOITELMA
Course: Avointen oppimateriaalien kirjasto: S21 "Tekstit ja vuorovaikutus"

Lue opettaja Ullan kirjoitelma.

(KLIKKAA KUVIA. AVAA  UUDESSA VÄLILEHDESSÄ.)

Opettaja Ullan kirjoitelma on kertova teksti.


Kertova teksti on rakenteeltaan kronologinen. Ulla aloittaa tekstinsä teini-iästä ja etenee nykyhetkeen.



Kertova teksti kirjoitetaan imperfektimuodossa. Imperfektimuotoiset verbit on tekstissä merkitty sinisellä.
Kertovassa tekstissä on myös paljon ajanilmauksia. Ne on merkitty punaisella.
Kun tekstin lopussa tullaan nykyhetkeen, aikamuoto muuttuu preesensiin ja perfektiin. Preesens on merkitty tekstiin vihreällä.

TEHTÄVÄ

Laadi kirjoitelma oman äidinkielen ja vieraiden kielten opiskelusta. Anna kirjoitelmalle otsikoksi "Elämäni kielten opiskelijana" tai "Elämäni suomen kielen opiskelijana"

Suunnittele ensin tekstiä.

Tee ajatuskartta. Kirjoita ajatuskarttaan kaikki asiat oman äidinkielen ja vieraiden kielten opiskelusta. Järjestä ajatuskartan asiat.

Ensimmäiseksi tekstiin tulevat ne asiat, jotka tapahtuivat elämässäsi ensin.

Sitten tulevat ne asiat, jotka tapahtuivat seuraavaksi ja niin edelleen.

Tekstin suosituspituus on 300 - 400 sanaa.

Käytä tekstissäsi ainakin kymmentä eri verbiä imperfektimuodossa. Etsi verbi Kielitoimiston sanakirjasta ja Opetushallituksen verbiluettelosta ja katso verbin oikea imperfektimuoto.

Käytä myös paljon ajanilmauksia.

Ota mallia opettaja Ullan kirjoitelmasta.