Title: 5. OHJAAVA TEKSTI
Course: Avointen oppimateriaalien kirjasto: S21 "Tekstit ja vuorovaikutus"

Ohjaava teksti antaa neuvoja ja ohjaa.

Ohjaavassa tekstissä käytetään usein imperatiivia.

Ylhäällä sekarotuiset koiranpennut Bella ja Basse. Alhaalla Kisumirri Lakritsi.

Eläinlääkäri Kati Näsärö antaa Ylen sivulla ohjeita lemmikkieläimen kanssa saunomiseen:

1. Huolehdi siitä, että lemmikki tulee saunaan vapaaehtoisesti ja pääsee pois heti kun haluaa.
2. Varmista, että lemmikillä on raikasta vettä tarjolla.
3. Seuraa saunovan lemmikin vointia. Esimerkiksi koira ei välttämättä oma-aloitteisesti hakeudu pois tukalastakaan kuumuudesta, jos sille tärkeät ihmiset viihtyvät vielä lauteilla.
4. Auta pienikokoisia lemmikkejä pääsemään turvallisesti lauteille ja sieltä alas.
5. Huomioi, että lemmikki ei välttämättä osaa varoa kuumaa kiuasta.

https://yle.fi/aihe/artikkeli/2019/07/07/nain-saunot-turvallisesti-lemmikin-kanssa-lue-elainlaakarin-viisi-vinkkia

Eläinlääkäri käyttää ohjeissa imperatiivia huolehdi, varmista, seuraa, auta, huomioi.

TEHTÄVÄ

Kirjoita kymmenen ohjetta ihmiselle, joka haluaa hankkia lemmikin. Käytä imperatiivia. Hae oikea imperatiivin muoto Opetushallituksen verbiluettelosta.