Title: 8. TEKSTIT KESKUSTELEVAT
Course: Avointen oppimateriaalien kirjasto: S21 "Tekstit ja vuorovaikutus"

Tekstit keskustelevat toistensa kanssa. Voidaan sanoa, että tekstit ovat vuorovaikutuksessa toistensa kanssa.

Kommentin kirjoittaja on lukenut opettaja Ullan kirjoitelman. Hän haluaa sanoa jotakin samasta asiasta. Kommentin kirjoittaja kommentoi opettaja Ullan kirjoitelmaa. Hän ottaa siihen kantaa. Kommentti on kantaa ottava teksti.

LAINAUSMERKIT




Kommentin kirjoittaja ottaa opettaja Ullan kirjoitelmasta suoran lainauksen.




Suoran lainauksen ympärille hän panee lainausmerkit.




Tekstissään - - opettaja Ulla toteaa: "Teini-ikäisenä minua melkein hävetti se, että olin poikkeuksellisen kiinnostunut kieliopista."




Suora lainaus voi olla myös ennen johtolausetta.




"Teini-ikäisenä minua melkein hävetti se, että olin poikkeuksellisen kiinnostunut kieliopista", opettaja Ulla toteaa.



LUE LISÄÄ SUORASTA LAINAUKSESTA:

http://www.kielitoimistonohjepankki.fi/haku/suora%20lainaus/ohje/58

Kommentti

Tekstissään "Elämäni suomen kielen opettajana" opettaja Ulla toteaa: "Teini-ikäisenä minua melkein hävetti se, että olin poikkeuksellisen kiinnostunut kieliopista." Hän kertoo, että hänen luokkatovereittensa mielestä oli omituista pitää lauseenjäsennyksestä.

On surullista, että koululaisen täytyy hävetä sitä, että hän on innostunut koulussa opetettavista asioista. Pitäisikö teini-ikäisille suunnitella kampanja, jossa heidän idolinsa kertoisivat omituisista kiinnostuksen kohteistaan? Rap-muusikko ilmoittasi, että rakastaa toisen asteen yhtälöiden ratkaisemista, tubettaja kertoisi lukevansa aina iltaisin runoja ja jalkapallotähti toteaisi, että pelin rakentaminen muistuttaa lauseenjäsennystä.

Myös sähköpostiviestin lähettäjä on lukenut Opettaja Ullan kirjoitelman. Hän haluaa sanoa kirjoitelmasta jotakin Opettaja Ullalle.

Sähköpostiviesti

Hei!

Luin sinun kirjoittamasi kertomuksen, jossa kerrot elämästäsi opettajana, Tekstissä mainitset rakastavasi kielioppia. Toivoisin, että opettaisit sitä enemmän. Olen ollut jo kolmella kurssillasi, ja kielioppia on ollut todella vähän - yleensä vain yksi oppitunti kurssin aikana. Kieliopista olisi hyötyä myös muiden kielten opiskelussa. Toivottavasti seuraavalla kurssilla olisi kielioppia enemmän.

Ystävällisin terveisin Olli Opiskelija S21-kurssilta

Twiitin lähettäjä haluaa kertoa kaikille, mitä mieltä hän on lauseenjäsennyksestä. Ehkä hän on tehnyt liikaa lauseenjäsennystehtäviä.

Twiitti

Aineistopohjaisen kirjoitelman kirjoittaja on lukenut Suomen Mielenterveys ry:n artikkelin ja Hans Christian Andersenin sadun. Hän viittaa tekstissään sekä artikkeliin että satuun, kun hän pohtii empatian kehittymistä.

Aineistopohjainen kirjoitelma

Suomen Mielenterveystyö ry:n artikkelissa "Vuorovaikutustaitoja voi oppia" korostetaan empatian merkitystä.  (https://mieli.fi/fi/mielenterveys/ihmissuhteet/vuorovaikutustaitoja-voi-oppia . Viitattu 10.2.2020)

Artikkelissa empatiaa sanotaan sosiaalisten taitojen kulmakiveksi. Artikkelin mukaan empatiaa opitaan jo lapsuudessa, kun lapsi itse saa myötätuntoa ja häntä kohdellaan ymmärtäväisesti.

Lapsi oppii empatiaa satuja kuuntelemalla. Esimerkiksi kun lapsi kuuntelee Hans Christian Andersenin satua "Ruma ankanpoikanen", hän eläytyy ruman ankanpoikasen tunteisiin. Kun rumaa ankanpoikasta kiusataan, lapsi oppii, miltä tuntuu kun kiusataan. Kun ruma ankanpoikanen pääsee omiensa joukkoon, lapsi oppii, miltä tuntuu, kun on hyväksytty, rakastettu ja ihailtu.

TEHTÄVÄ

Lue satu. Kerro, mitä lapsi voi oppia, kun hän kuuntelee satua.

Valitse yksi satu. Kirjoita noin 200 sanan pituinen teksti, jossa viittaat satuun ja kerrot, mitä sadusta voi oppia.

https://iltasatu.org/sadut/