Title: 1. PUHEKIELI JA KIRJOITETTU KIELI
Course: Avointen oppimateriaalien kirjasto: S21 "Tekstit ja vuorovaikutus"

Puhekieli ja kirjoitettu kieli ovat erilaiset kielimuodot.

Puhekielelle on tyypillista esimerkiksi se, että




A. persoonapronominit minä ja sinä muuttuvat muotoon mä ja sä  ja taivutusmuodoiksi mun (minun), mut (minut), musta (minusta), mulle (minulle), sun (sinun), sut (sinut), susta (sinusta), sulle (sinulle) ja niin edelleen.


B. verbi, persoonapronomini ja liitepartikkeli sulautuvat yhteen niin, että kirjoitetun kielen sanoista Osaatko sinä? tulee puhekielessä yksi sana Osaatsä? ja sanoista Kuulitteko te? tulee puhekielessä yksi sana Kuulittekste?
C. käytetään passiivia monikon ensimmäisen persoonan muotona: me rynnättäisiin (kirjoitettu kieli: me ryntäisimme), me ostettiin (kirjoitettu kieli: me ostimme)
D. käytetään slangisanoja: kylppäri (kylpyhuone), roskis (roska-astia), lippis (lippalakki), toka (toinen), murkku (murrosikäinen), matsku (materiaali)

TEHTÄVÄT

1. Lue Kesän jatkotarina.

https://yle.fi/aihe/artikkeli/2016/07/08/kesan-jatkotarina-oli-kaunis-lauantai-ilta

2. Etsi Kesän jatkotarinasta seuraavat puhekielen muodot. Muuta puhekieli kirjoitetuksi kieleksi.

(KLIKKAA KUVAA. AVAA UUDESSA VÄLILEHDESSÄ.)

3. Tutustu puhekielen sanoihin "kylppäri", "tekstari", "eskari", "lippis", "roskis", "häikkä", "toka", "murkku", "matsku", "jäde", "jätski" Ison suomen kieliopin verkkoversion avulla (VISK § 216 - 220). Valitse 10 puhekielen sanaa. Kirjoita ne vihkoon. Kirjoita sanan perään sanan selitys.

http://scripta.kotus.fi/visk/sisallys.php?p=216

http://scripta.kotus.fi/visk/sisallys.php?p=217

http://scripta.kotus.fi/visk/sisallys.php?p=218

http://scripta.kotus.fi/visk/sisallys.php?p=219

http://scripta.kotus.fi/visk/sisallys.php?p=220

4. Tutustu puhekielen ja kirjoitetun kielen monikon ensimmäisen persoonan verbitaivutuksen eroihin.

(KLIKKAA KUVAA. AVAA UUDESSA VÄLILEHDESSÄ.)

5. Tutustu slangisanakirjaan.

https://www.suomisanakirja.fi/slangi.php?k=a

Selitä sanat reksi, partsi, notski, meitsi, enkku, irkku, julkku, papru, drinksu, sossu, romsku, deeku, mahku, satku, häikkä, maikka, raksa, labra, festarit, miekkari, tunnari ja sydäri. Käytä sekä slangisanakirjaa että Ison suomen kieliopin verkkoversiota (VISK § 216 - 220). Kirjoita sanat ja niiden selitys vihkoon.

6. Lue Ylen uutinen "Puhekieli kompastuskivi ulkomaalaistaustaisille lääkäreille".

https://yle.fi/uutiset/3-6169491

Lue myös Kotimaisten kielten keskuksen (eli Kotuksen) sivulta blogitekstit. Blogiteksteissä suomen kielen opiskelijat kertovat, mitä he ajattelevat puhekielestä.

https://www.kotus.fi/nyt/kotus-blogi/blogiarkisto/vieraana_suomessa/tiiaksa_vai_tiedatko_sina.20349.blog

7. Kirjoita oma teksti (vähintään 200 sanaa) aiheesta Miksi on tärkeää osata puhekieltä? tai Millaisiin tilanteisiin puhekieli sopii ja millaisiin ei?